cyanic-selkie/wikianc huggingface dataset:
ฌ็อง-ฌัก-เรฌิส เดอ ก็องบาเซแร็ส
เมื่อนายพลนโปเลียนก่อรัฐประหาร 18 บรูว์แมร์ในปี 1799 เขาก็ได้รับแต่งตั้งเป็น "กงสุลโท" ในคณะกงสุลฝรั่งเศส ซึ่งตลอดช่วงที่เป็นกงสุลนี้ เขารับผิดชอบด้านการร่างประมวลกฎหมายแพ่งฉบับใหม่ของฝรั่งเศสซึ่งเรียกว่า "ประมวลกฎหมายนโปเลียน" อันเป็นกฎหมายที่ปรับปรุงมาจากกฎหมายโรมัน ประมวลกฎหมายฉบับนี้ได้รับการยอมรับนับถือเป็นประมวลกฎหมายสมัยใหม่ฉบับแรกของฝรั่งเศส ประมวลกฎหมายฉบับนี้ได้รับการประกาศใช้โดยจักรพรรดินโปเลียนที่ 1 ในปี 1804 แม้ก็องบาเซแร็สไม่เคยเห็นด้วยกับการปราบดาตนขึ้นเป็นจักรพรรดิของนโปเลียน แต่เขาก็ยอมรับใช้จักรพรรดินโปเลียน เขาได้รับการอวยยศขึ้นเป็นเจ้าชายและเป็นอัครมหาเสนาบดีแห่งจักรวรรดิ และในปี 1808 ก็ได้เป็นดยุกแห่งปาร์มา เขาถือเป็นข้าราชการพลเรือนผู้มีอำนาจเป็นอันดับสองในยุคนโปเลียน
ก็องบาเซแร็สเป็นบุคคลรักร่วมเพศ รสนิยมทางเพศของเขาเป็นที่รับรู้กันในคนหมู่มาก และเขาก็ไม่ได้มีความพยายามจะปิดบังเลย นโปเลียนมักจะนำประเด็นเรื่องนี้มีมาแซวเล่นกับเขาอยู่เสมอ เขามีสไตล์การใช้ชีวิตฟุ่มเฟือยและหรูหรา มื้อค่ำในบ้านของเขาเป็นที่เลื่องลือว่าดีเลิศที่สุดในฝรั่งเศส เขามีทรัพย์สินราว 7.3 ล้านฟรังค์ (ราว 2,000 ล้านบาท ณ ปี 2015) ณ วันที่เขาถึงแก่อสัญกรรมในปี 1824
อุ๊ยส์! คันอะไรในกุงเกง (อีกแล้ว)
อุ๊ยส์! คันอะไรในกุงเกง หรือในชื่อภาษาอังกฤษ (More Ants In The Pants) ออกฉายแล้วเมื่อวันที่ 14 มีนาคม พ.ศ. 2545
นักบุญแพทริก
นักบุญแพทริก (Patrick; Patricius; Pádraig ; Padrig) เป็นชาวบริติช-ไอริชที่เกิดเมื่อราวคริสต์ศตวรรษที่ 4 เป็นมิชชันนารีและบาทหลวงที่นับถือศาสนาคริสต์นิกายโรมันคาทอลิกในไอร์แลนด์ โดยเป็นที่รู้จักในนาม "อัครสาวกแห่งไอร์แลนด์" เขาเป็นนักบุญอุปถัมภ์หลักของไอร์แลนด์
เดอะซูปแดรกันส์
เดอะซูปแดรกันส์ (The Soup Dragons) เป็นวงออลเทอร์นาทิฟร็อกจากสกอตแลนด์ ก่อตั้งในปี 1985 โดยชื่อวงมาจากรายการเกมโชว์ที่มีชื่อ Clangers มีซิงเกิลที่เป็นที่นิยมคือ "I'm Free" เป็นเพลงที่แต่งโดยเดอะโรลลิงสโตนส์ วงเดอะซูปแดรกันส์ยังถูกนำมาทำใหม่จนได้ติดชาร์ตอันดับ 5 ในปี ค.ศ. 1990
สมเด็จพระราชินีคาลามาแห่งฮาวาย
สมเด็จพระราชินีคาลามา ฮากาเลเลโปนิ คาปาคุไฮลิแห่งฮาวาย (Queen Consort Kalama Hakaleleponi Kapakuhaili of Hawaiʻi) หรือ สมเด็จพระราชินีคาลามาแห่งฮาวาย (Queen Kalama of Hawaiʻi) (17 มีนาคม 1817 - 20 กันยายน 1870) เป็นพระอัครมเหสีในพระเจ้าคาเมฮาเมฮาที่ 3 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1837 ไปสู่การสวรรคตของพระราชสวามีใน ค.ศ. 1854
สมเด็จพระราชินีคาลามาแห่งฮาวาย เสด็จพระราชสมภพเมื่อวันที่ 17 มีนาคม ค.ศ. 1817 พระองค์ทรงเป็นพระราชธิดาในนาอิเฮคูคูอิกับอิอาฮูลูลา พระบิดาของพระองค์เป็นผู้บัญชาการกองทัพเรือของชาวพื้นเมืองฮาวาย
พระองค์ทรงมีความใกล้ชิดกับพระเจ้าคาเมฮาเมฮาที่ 2 ซึ่งมีศักดิ์เป็นพระปิตุลาของพระองค์ ทำให้พระองค์ได้พบกับพระเจ้าคาเมฮาเมฮาที่ 3 ในที่สุดพระองค์และพระเจ้าคาเมฮาเมฮาที่ 3 ก็ได้อภิเษกสมรสกันเมื่อวันที่ 14 กุมภาพันธ์ 1837
เมื่อครั้งพระองค์ยังทรงดำรงพระราชอิสริยยศเป็นสมเด็จพระราชินีแห่งฮาวายพระองค์ก็ไม่ทรงมีบทบาททางการเมืองมากนัก เนื่องจากอำนาจส่วนใหญ่อยู่ที่สมเด็จพระราชินีคาอาฮูมานู ในฐานะผู้สำเร็จราชการแห่งฮาวาย เนื่องจากว่าพระราชสวามีของพระองค์ครองราชย์ในขณะที่มีพระชนมพรรษาได้เพียง 12 พรรษา จึงต้องให้สมเด็จพระราชินีคาอาฮูมานูเป็นผู้สำเร็จราชการแทนพระองค์ในการปกครองฮาวาย
สมเด็จพระราชินีคาลามาแห่งฮาวายเสด็จสวรรคตเมื่อ 20 กันยายน 1870 ขณะมีพระชนมายุได้ 53 พรรษา พระบรมศพของพระองค์ได้รับการฝังเมื่อวันที่ 8 ตุลาคม 1870 ที่สุสานพระราชวงศ์ฮาวาย พระองค์สวรรคตได้เพียงสองปีก่อนถึงจุดสิ้นสุดของราชวงศ์คาเมฮาเมฮา
Austrophlugis
Austrophlugis เป็นสกุลของkatydidsที่อยู่ในวงศ์ Tettigoniidae.
สปีชีส์ของสกุลนี้พบในออสเตรเลีย
สปีชีส์ในสกุล ได้แก่:
วันสิ้นปี
วันสิ้นปี คือ วันสุดท้ายของปีซึ่งตรงกับวันที่ 31 ธันวาคม ตามปฏิทินกริกอเรียน ทางการกำหนดให้เป็นวันหยุดราชการ คืนวันนี้จะมีการจัดงานนับถอยหลังเพื่อเข้าสู่วันขึ้นปีใหม่ในเวลาเที่ยงคืนตามเมืองใหญ่ทั่วโลกซึ่งเกิดขึ้นไม่พร้อมกัน โดยมักมีการจุดพลุเฉลิมฉลองและการอยู่ร่วมกันในครอบครัว
ภาษาชินบอน
ภาษาชินบอน (Chinbon language) หรือภาษาชินด์วิน มีผู้พูดในพม่าทั้งสิ้น 19,600 คน (พ.ศ. 2526) ในเขตเมืองกานแปะและและปะและวะ รัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน รากศัพท์ใกล้เคียงกับภาษาอาโซถึง 50%
โกลด์ ชุดที่ 2
โกลด์ ชุดที่ 2 (Gold Vol.2) คืออัลบั้มรวบรวมเพลงภาษาฝรั่งเศสยุคแรกๆของเซลีน ดิออน วางจำหน่ายเมื่อวันที่ 16 ตุลาคม พ.ศ. 2538 ในประเทศฝรั่งเศส และในประเทศอื่น ๆ ในภายหลัง (ซึ่งได้ใช้อีกชื่อหนึ่งของอัลบั้ม คือ Les premières chansons vol. 2)
ข้อมูลอัลบั้ม
อัลบั้มรวมรวมเพลงนี้วางจำหน่ายในฝรั่งเศสเพราะ เซลีนประสพความสำเร็จอย่างสูง กับอัลบั้มเดอ โกลด์ ชุดที่ 2 บรรจุทุกเพลงจากอัลบั้ม แองก็อกยีโต และเพลงฝรั่งเศสอื่นๆ
ชาร์ต
Gold Vol. 2
สิทธิในการประท้วง
สิทธิในการประท้วง อาจเป็นการแสดงถึงสิทธิเสรีภาพในการชุมนุม สิทธิเสรีภาพในการสมาคม และสิทธิเสรีภาพในการพูด นอกจากนี้ การประท้วง และข้อจำกัดในการประท้วงยังคงมีอยู่ตราบที่รัฐบาลมีอำนาจ
ในกฎหมายระหว่างประเทศ
สนธิสัญญาระหว่างประเทศหลายฉบับมีข้อตกลงที่ชัดเจนเกี่ยวกับสิทธิในการประท้วง ข้อตกลงดังกล่าวรวมถึงอนุสัญญายุโรปว่าด้วยสิทธิมนุษยชน ค.ศ. 1950 โดยเฉพาะมาตรา 9 ถึง 11 และกติการะหว่างประเทศว่าด้วยสิทธิพลเมืองและสิทธิทางการเมือง ค.ศ. 1966 โดยเฉพาะมาตราที่ 18 ถึง 22 รวมทั้งมาตรา 9 ที่บัญญัติ “สิทธิในเสรีภาพทางความคิด มโนธรรม และศาสนา มาตรา 10 ประกาศ "สิทธิในเสรีภาพในการแสดงออก" มาตรา 11 ประกาศ "สิทธิที่จะมีเสรีภาพในการสมาคมกับผู้อื่น รวมทั้งสิทธิในการก่อตั้งและเข้าร่วมสหภาพแรงงานเพื่อปกป้องผลประโยชน์ของเขา" อย่างไรก็ตาม ข้อตกลงเหล่านี้ และข้อตกลงอื่น ๆ ว่าด้วยสิทธิเสรีภาพในการชุมนุม เสรีภาพในการสมาคม และเสรีภาพในการพูด อยู่ภายใต้ข้อจำกัดบางประการ ตัวอย่างเช่น กติการะหว่างประเทศว่าด้วยสิทธิพลเมืองและสิทธิทางการเมือง ได้บัญญัติข้อห้าม "การโฆษณาชวนเชื่อเพื่อสงคราม" และการสนับสนุน "ความเกลียดชังทางชาติ เชื้อชาติ หรือศาสนา" และยังอนุญาติให้จำกัดเสรีภาพในการชุมนุมได้หากมีความจำเป็นตามเงื่อนไขในมาตรา 20 และ 21 ความว่า "ในสังคมประชาธิปไตยเพื่อประโยชน์แห่งความมั่นคงของชาติ หรือความปลอดภัยของประชาชน ความสงบเรียบร้อยของประชาชน การคุ้มครองสุขภาพ หรือศีลธรรมของประชาชน หรือการคุ้มครองสิทธิเสรีภาพของผู้อื่น" คำอธิบายของสิทธิเหล่านี้ได้แสดงถึงจุดที่แตกต่างระหว่างกัน
อย่างไรก็ตาม การประท้วงไม่จำเป็นต้องมีความรุนแรง หรือคุกคามผลประโยชน์ของความปลอดภัยสาธารณะ และความมั่นคงของชาติ และไม่จำเป็นต้องใช้การอารยะขัดขืน เมื่อผู้ประท้วงไม่มีส่วนละเมิดกฎหมายของรัฐ การประท้วง แม้แต่การรณรงค์ต่อต้านด้วยสันติวิธี มักจะมีลักษณะในการสนับสนุนระบอบประชาธิปไตย และรัฐธรรมนูญ สิ่งนี้สามารถเกิดขึ้นได้ ตัวอย่างเช่น เมื่อการต่อต้านเช่นนี้เกิดขึ้นเพื่อตอบโต้การรัฐประหารโดยกองทัพ หรือในกรณีที่ค่อนข้างคล้ายกันนี้คือการที่ผู้นำของรัฐปฎิเสธที่จะยอมลงจากตำแหน่งหลังจากพ่ายแพ้การเลือกตั้ง เป็นต้น
การรณรงณ์
ในเดือนสิงหาคม ค.ศ. 2022 แอมเนสตี้ อินเตอร์เนชั่นแนล ได้เปิดตัวการรณรงค์ "ปกป้องการประท้วง" (“Protect the Protest”) ซึ่งมีเป้าหมายเพื่อเปิดโปรงการละเมิดสิทธิการประท้วง และสนับสนุนการเคลื่อนไหวทั่วโลก และพยายามส่งเสริมการเปลี่ยนแปลงให้เป็นไปในทางที่ดีขึ้น
ที่สถาบันเอกชน
นายจ้าง สถาบันการศึกษา และสมาคมวิชาชีพ หลายแห่ง มีนโยบายสาธิตที่จำกัดสิทธิของสมาชิกในการประท้วง เช่น กำหนดให้พวกเขาอยู่ในเขตพูดเสรี ในสหรัฐอเมริกา คดีในศาลฎีกาของทิงเกอร์ วี. ดิมอยน์ ปี ค.ศ. 1969 ได้ให้สิทธินักศึกษาในการประท้วง ตราบใดที่ไม่ก่อให้เกิด "การหยุดชะงักอย่างมีนัยสำคัญ
กำธร พุ่มหิรัญ
พลเรือเอก กำธร พุ่มหิรัญ (ชื่อเล่น: ติ๊ด) เกิดเมื่อวันที่ 22 มิถุนายน พ.ศ. 2494 เป็นบุตรของนายอรุณ พุ่มหิรัญ อดีตรองปลัดกระทรวงเกษตรและสหกรณ์ อดีตราชองครักษ์พิเศษ กับนางนันทนา พุ่มหิรัญ จบการศึกษาจากโรงเรียนอัสสัมชัญธนบุรี โรงเรียนอำนวยศิลป์พระนคร โรงเรียนเตรียมทหารรุ่นที่ 10 (ตท.10) โรงเรียนนายเรือรุ่นที่ 67 โรงเรียนเสนาธิการทหารเรือรุ่นที่ 45 วิทยาลัยการทัพเรือรุ่นที่ 29 วิทยาลัยป้องกันราชอาณาจักรรุ่นที่ 46 และหลักสูตรจากต่างประเทศอีก 4 หลักสูตร
การทำงาน
กำธร พุ่มหิรัญ รับราชการเป็นผู้บังคับบัญชาจากระดับล่างไปจนถึงผู้อำนวยการกอง ผู้ช่วยทูตทหารเรือ รองเจ้ากรมยุทธการทหารเรือ ผู้บัญชาการกองเรือฟริเกตที่ 1 กองเรือยุทธการ และเป็นประธานคณะที่ปรึกษากองทัพเรือ ได้รับการแต่งตั้งเป็นราชองครักษ์พิเศษ เมื่อ วันที่ 1 ธันวาคม พ.ศ. 2547 พล.ร.อ.กำธร ถือเป็นแกนนำเตรียมทหารรุ่น 10 อีกคนหนึ่ง ชีวิตส่วนตัวสมรสกับนางดวงพร พุ่มหิรัญ มีบุตรชาย 1 หญิง 3
การกีฬา
พล.ร.อ.กำธร พุ่มหิรัญ เป็นนายกสมาคมเรือพายแห่งประเทศไทยในปี พ.ศ. 2550 และเป็น กรรมการโอลิมปิกแห่งประเทศไทย วาระปี พ.ศ. 2552 - พ.ศ. 2556 และยังเป็นนายกสมาคมแข่งเรือใบแห่งประเทศไทยอีกด้วย
การเมือง
หลังการเลือกตั้งเมื่อวันที่ 3 กรกฎาคม พ.ศ. 2554 แล้ว นางสาวยิ่งลักษณ์ ชินวัตร ได้รับโปรดเกล้าฯให้ดำรงตำแหน่งนายกรัฐมนตรี ได้ปรากฏข่าวว่า พล.ร.อ.กำธร ซึ่งจะเกษียณอายุราชการในปลายเดือนกันยายน ปีเดียวกันนี้ เป็นผู้ที่มีรายชื่อที่จะดำรงตำแหน่งรัฐมนตรีว่าการกระทรวงกลาโหมด้วย แต่ในที่สุดตำแหน่งนี้ก็เป็นของ พล.อ.ยุทธศักดิ์ ศศิประภา อดีตปลัดกระทรวงกลาโหม
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
แหล่งข้อมูลอื่น
​
ซันไวร์พุซกวึนกึซกอแกเรอควืร์นดรอบุซซันเทอซิลิยอกอกอโกค
ตามสัมมะโนปี 2011 ตัวเมืองมีประชากร 3,107 คน โดยร้อยละ 71 สามารถพูดภาษาเวลส์ได้
ตุนเฟย์
พระอัครชายาตุน หรือ ตุนเฟย (惇妃,, 27 มีนาคม 1746 – 6 มีนาคม 1806) พระอัครชายาในพระจักรพรรดิเฉียนหลงประสูติเมื่อวันที่ 27 มีนาคม ค.ศ.1746 เป็นธิดาของ หวังซื่อเก๋อ ผู้บัญชาการกองธงขาวหนึ่งในแปดกองธงของราชวงศ์ชิงเข้าวังถวายตัวเมื่อ ค.ศ.1764 และได้รับพระยศเป็นพระสนมหย่งขั้นฉางไจ้และได้รับเลื่อนพระยศอีกครั้งเป็นพระสนมหย่งขั้นกุ้ยเหรินและใน ค.ศ.1770 ก็ได้รับเลื่อนพระยศเป็นพระชายาตุน (ตุนผิน) และใน ค.ศ.1774 ก็ได้รับพระยศเป็นพระอัครชายาตุน (ตุนเฟย) และมีประสูติกาลองค์หญิงกู้หลุนเหอเสี้ยวซึ่งเป็นพระธิดาองค์สุดท้ายในพระจักรพรรดิเฉียนหลงและพระจักรพรรดิก็โปรดปรานพระธิดาองค์นี้เป็นอย่างมาก
หม่อมเจ้าดิลกฤทธิ์ กฤดากร
หม่อมเจ้าดิลกฤทธิ์ กฤดากร เป็นโอรสพระเจ้าบรมวงศ์เธอ กรมพระนเรศรวรฤทธิ์ ในหม่อมเจิม กฤดากร ณ อยุธยา ประสูติเมื่อวันที่ 18 กันยายน พ.ศ. 2451 ทรงมีพระโสทร 3 องค์ด้วยกัน คือ
หม่อมเจ้าดิลกฤทธิ์ กฤดากร สิ้นชีพิตักษัยด้วยโรคพระหทัย เมื่อวันที่ 18 มิถุนายน 2500 สิริพระชันษา 48 ปี 9 เดือน ในการนี้พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานน้ำหลวงสรงศพ และพระราชทานโกศราชวงศ์ พร้อมทั้งเครื่องประกอบเกียรติยศ มีพิธีพระราชทานเพลิงศพ ในวันที่ 13 กุมภาพันธ์ พ.ศ. 2501 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
การศึกษา
เมื่อทรงพระเยาว์ได้ทรงรับการศึกษาเบื้องต้นที่โรงเรียนมหาดเล็กหลวง และโรงเรียนราชวิทยาลัย ประมาณ 3 ปี จนพระชนมายุได้ 11 ปี จึงได้เสด็จไปศึกษาที่ยุโรป โดยทุนพระราชทานจากพระบาทสมเด็จพระมงกุฎเกล้าเจ้าอยู่หัว ทรงสำเร็จการศึกษาตามลำดับดังต่อไปนี้
ประวัติการรับราชการ
หม่อมเจ้าดิลกฤทธิ์ กฤดากร เริ่มเข้ารับราชการในกระทรวงการต่างประเทศ เมื่อวันที่ 1 กุมภาพันธ์ พ.ศ. 2475 โดยมีตำแหน่งตามลำดับดังต่อไปนี้
เครื่องราชอิสริยาภรณ์
ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
รายชื่อวัดในจังหวัดบึงกาฬ
รายชื่อวัดในจังหวัดบึงกาฬ
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดระยอง พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองระยอง [ยกเว้นตำบลห้วยโป่ง ตำบลมาบตาพุด ตำบลทับมา และตำบลเนินพระ (นอกเขตเทศบาลนครระยอง)]
เขต 2
เขตเลือกตั้งที่ 2 ประกอบด้วยอำเภอแกลง อำเภอเขาชะเมาและอำเภอวังจันทร์
เขต 3
เขตเลือกตั้งที่ 3 ประกอบด้วยอำเภอบ้านค่าย อำเภอปลวกแดงและอำเภอนิคมพัฒนา [ยกเว้นตำบลมาบข่า (ในเขตเทศบาลเมืองมาบตาพุด)]
เอส.ดี.เอฟ
เอส.ดี.เอฟ (S.D.F ย่อจาก Sex Drug Family) เป็นกลุ่มศิลปินไทย สังกัดแกรนด์มิวสิค ในเครือแกรมมี่ ประกอบด้วยสมาชิกคือ แชมป์ - นิตินันท์ จันทรเดชา (ร้องนำ), แฮ็ค - ฐาปนา ณ บางช้าง (กีตาร์), ไท - จีรศักดิ์ ไฝสิงห์ (เบส) มีผลงานเพลงที่เป็นที่รู้จักจากเพลง "สุดฤทธิ์" เพลงประกอบละครเรื่อง รักสุดฤทธิ์ และ "เกิดมาเพื่อรักเธอ" เพลงประกอบละคร สามีตีตรา
แฮ็คที่เดิมทีเป็นสมาชิกวงแคลช คิดที่จะทำวงต่อหลังจากแคลชได้แยกวงไป ได้เจอกับสมาชิกคนอื่นของวง ซึ่งแต่ละคนเคยเล่นเป็นแบ็กอัป และเคยทำงานเบื้องหลังมาก่อน โดยเริ่มจากทำ Side Project ในอัลบั้ม ไนน์มิสยูทู เพลง กรง จนได้มาร่วมวงกัน โดยใช้เวลารวมกันประมาณ 3 ปี โดยชื่อวง S.D.F นั้น ฟองเบียร์ - ปฏิเวธ อุทัยเฉลิม เป็นคนตั้งให้
ในปี พ.ศ. 2561 แฮ็คได้ตัดสินใจแยกตัวกลับไปทำวงแคลชอีกครั้ง ทำให้สมาชิกในวงเหลือเพียง 3 คน แต่ก็ยังตัดสินใจทำวงต่อ โดยแชมป์ได้กล่าวไว้ในในการสัมภาษณ์ว่า เขายังทำวงต่อเพราะเพื่อนสมาชิกในวง
ในปี พ.ศ. 2565 ยุ่น มือกลองของวงในตอนนั้นได้แนะนำเอ้ ซึ่งจะมาทำหน้าที่เป็นมือกลองให้กับวงต่อไป
ในปี พ.ศ. 2566 แฮ็คได้กลับมารวมกับวงอีกครั้ง
ร็อคแมน X (ตัวละคร)
ประวัติ
เอ็กซ์ถูกสร้างขึ้นมาโดยผู้สร้างคือโทมัส ไรท์ ที่สร้างขึ้นในบั้นปลายชีวิตของเขาโดยใส่ข้อมูลความสามารถหลักๆของร็อคแมนเป็นอิเรกูลาร์ฮันเตอร์ สำหรับในตอนนั้น X นับได้ว่าเป็นหุ่นยนต์รูปแบบใหม่ซึ่งต่างจากหุ่นยนต์ทั่วๆไปด้วยระบบความสามารถในการตัดสินใจด้วยตนเองอันยอดเยี่ยม แม้ว่าการสร้างเอ็กซ์จะเสร็จสมบูรณ์แล้ว แต่ถึงกระนั้น ไลท์ก็ยังคงคาดการณ์เอาไว้ว่า มีความเป็นไปได้ที่เอ็กซ์จะหันกลับมาทำการต่อต้านและทำร้ายมนุษย์ในภายหลัง ด้วยความกลัว ไลท์จึงได้ผนึกเอ็กซ์เอาไว้ในแคปซูล และทำการวิเคราะห์ผลต่อไปอีก 30 ปีเพื่อที่จะมั่นใจได้ว่าเอ็กซ์จะไม่เลือกหันมาทำร้ายมนุษย์และดำเนินชีวิตไปในทางที่เลวร้าย ในระหว่างนั้น ไม่มีใครรู้ว่าเกิดอะไรขึ้นกับดร.ไลท์ ในตลอดเวลาประมาณ 30 ปี และแล้ว แคปซูลของเอ็กซ์ก็ถูกเปิดขึ้นโดยนักโบราณคดีที่มีชื่อว่า "ดร. เคน" หลังจากการสร้าง X ขึ้นมาแล้วนับร้อยปี
The Day Of Σ
ใน ค.ศ. 21XX ได้มีคดีอีเรกูลาร์ก่ออาลาวาดขึ้นในเมืองซึ่งมีซิกม่าเป็นหัวหน้าหน่วยที่ 17 โดย ซีโร่ เป็นอีเร็กกูล่าฮันเตอร์ระดับ A และ เอ็กซ์เป็นอิเรกูลาร์ฮันเตอร์ระดับ B ซึ่งเป็นรุ่นน้องซึ่งเหตุการณ์ขับขันซึ่ง X ไม่ได้ทำอะไรไม่มากจนมีอีกคดีซึ่งลึกลับมีเรฟลิบรอยจำนวนมากถูกฆ่าอย่างปริศนา ซึ่ง X ไม่สงสัยในตัวซิกม่าแต่สุดท้ายซิกม่าได้หักหลัง X แต่ไม่ถึงกับฆ่า แต่ซิกม่าได้ประกาศเป็นศัตรูกับมนุษย์จน X เขาแลกกับดาบเซเบอร์ของซิกม่า จน X จำความเมื่อ 100 ปีก่อนแต่เขาต้องเสียความทรงจำไปเมื่อพลังงานตัวเองหมดไปจน ซีโร่ อยู่ในเหตุการณ์ช่วย X ไว้ได้
ร็อคแมน X
เป็นซีรีส์แรกที่ออกมาซึ่งภาคนี้เกิดใน ค.ศ. 21XX "เอ็กซ์"ได้ออกตามล่าซิกม่าซึ่งเป็นกบฏของมนุษย์ ได้ไปต่อสู้ทั่วทวีปกับอดีตอีเร็กกูล่าฮันเตอร์ระดับ A จนผ่านไปทุกที่และได้พลังมาจากศัตรูความสามารถนั้นนอกเหนือจากศัตรูและเป็นจุดอ่อนในกับศัตรู และ X ได้เจอกับดร.ไลท์ในแคปซูลแต่ไม่รู้จักจนได้เกราะอาร์เมอร์มาทั้งหมด 3 ส่วน จนสุดท้ายได้ข่าวว่าซีโร่ไปฐานของซิกม่าจนถูกวาว่าจับตัวไป X ช่วยอะไรไม่ได้จนซีโร่ต้องช่วย X เองจนตายไปและได้เกราะมาคือเกราะแขนชนะวาว่าได้และพอต่อสู้กับซิกม่าพลังไม่เทียบกับเขาและได้บอกว่ามนุษย์เป็นจุดด่อยกว่าหุ่นยนต์ถึงกับซิกม่ามีความทะเยอนทะยานกำจัดมนุษย์จน X ไม่เชื่อถือในตัวซิกม่าและได้สู้กับซิกม่าจนได้สู้อีกครั้งในร่างใหม่และได้ชนะและทำลายฐาน และสาบานว่าจะไม่ต่อสู้อีก
ร็อคแมน X2
ต่อมาผ่านไปหลายเดือน X ผู้สาบานว่าจะไม่ทำสงครามอีก จึงได้ผนึกบัสเตอร์ไว้ แต่ทว่าคำสาบานนั้นไม่มีผล เพราะซิกม่าได้ฟื้นคืนชีพและได้ผลิตชิพซิกม่าและแพร่กระจายออกไป X จึงตัดสินใจปลดผนึกออกและได้ทำการต่อสู้อีกครั้งจนได้เจอกับ Dr.เคน ผู้ที่เคยปลุก X ให้ตื่นขึ้นมาได้คอยช่วยเหลือ X และ Dr.เคน ได้ไปพบกับ ซีโร่ ซึ่ง Dr.เคนเจอที่ญี่ปุ่นนั้นเองเขากำลังทำการซ่อมแซม แต่ทว่า 3 ลูกน้อง ของซิกม่า อาจิน,ซาเกลและไวโอเล็ต ได้ลักพาตัวซีโร่และดัดแปลงร่างกายใหม่จนหลังจากตอนที่สู้กับ Morph H Moth ได้เจอกับซีโร่ร่างสีดำและใช้ดาบฟัน X จนตกลงไปและได้เกราะอกมาแต่ทว่าไม่สามารถใช้บัสเตอร์ได้แต่ทว่า ในด่านของ Wheel Gator X ได้รับปรอกแขนและได้ใช้จนได้ท่าใหม่ว่า ดับเบอร์บัสเตอร์ เอาชนะมาได้และก็ไปฐานของซิกม่า ได้สู้กับ ไวโอเล็ต(ตัวแรก),ซาเกลกับอาจินจนได้รับชัยชนะมา (ในมังงะ:สู้กันที่เดียว 3 ตัว) แต่ต้องสู้กับซีโร่ที่ยังมีชิพซิกม่าอยู่ในหมวกแต่ก็เอาชนะมาได้และตกลงไปใต้ดินเจอกับซิกม่าแต่ X ไม่สามารถชนะพลังของซิกม่าได้แต่ซีโร่มาช่วยเอาไว้ แต่นี้คือร่างหลอกที่ X กับ ซีโร่ สู้กับ ร่างจริงคือ ดามี่ จน X กับ ซีโร่ ไม่มีพลังเหลือ แต่ทว่าวิญญานของ ดร.ไลท์ ช่วยเอาไว้และฟื้นพลังจนชนะซิกม่าได้และก็หนีออกมาจากฐานได้ในที่สุด
ร็อคแมน X3
หลังจากที่ซิกม่าได้ถูกฆ่าไปแล้ว 2 ครั้งและพอผ่านไปได้ไม่นาน 2 ปีเหล่าอิเรกุราห์ฮันเตอร์ต้องประสบเคราะห์ร้ายด้วยไวรัสซิกม่าที่ยังคงรอยนวนอยู่ในโลก และไวรัสซึกม่าซึงได้ควบคุม ดร.ดอร์ปเปอร์ ที่ถูก ดร.เชน์ ตั้งองกรให้ และพอต่อมาไวรัสซิกม่าเริ่มมีความร้ายกาจ เอ็กซ์นั่นจึงไม่รีบอยู่เฉยจึงพยายามต่อต้านเหล่า ทหารของดอร์ปเปอร์ ที่กำลังโจมตีอิเรกุราห์ฮันเตอร์ และซีโร่ กับต้องเจอกับวาว่าอีกครั้ง
ร็อคแมน X4
หลังจากที่เอ็กซ์ได้หายตัวไป จากการต่อสู้กับซิกม่าในครั้งที่ 3 เอ็กซ์ก็ได้กลับมา แล้วในคืนนั้นก็พวก ดร.เคน และ ซีโร่ได้ฉลองร่วมกันให้กับ เอ็กซ์ แล้วเวลาต่อมา ก็มีหุ่นยักษ์ (Sky Dragoon) มาอาละวาดในเมือง เอ็กซ์ และ ซีโร่ จึงออกไปกำจัดหุ่นตัวนั้น ขณะต่อสู้กันนั้น ซีโร่ได้พบกับเด็กหญิงบาดเจ็บอยู่ ซีโร่จึงช่วยไว้ เธอชื่อ ไอริส หลังจากที่เอ็กซ์กำจัด Sky Dragoon ได้แล้ว คาร์เนล [หุ่นยนต์พันเอก ของ เรปลิฟรอส] ได้มารับตัวน้องสาวคืน พวกของซีโร่ได้ทำการสืบค้นซากศพของหุ่นที่อาละวาดในเมืองก็พบ ชิ้นส่วนของ เรปลิฟรอส ซีโร่ถึงถาม โคโลเนล แต่โคโลเนลปฏิเสธ แล้วไปหนีหายไป
ต่อมา. เรปลิฟรอส ถูกสงสัยจึงถูกจับกักขัง และ ยึดอาวุธ โดย ฝีมือมนุษย์ และแล้ว เวลา 13.00น. "นายพล เจเนอรัล" ก็ได้ประกาศยุติตัดขาด ความสัมพันธุ์ของมนุษย์ เอ็กซ์ก็จะไปห้ามปราม แต่ก็พบซีโร่ ซึ่งกับกำลังหาตัว โคโลเนลอยู่ ซีโร่ได้คลั่ง อาละวาดฟันพวกอิเล็กกูล่าห์ ฮันเตอร์ ด้วย เอ็กซ์จึงมาห้าม แต่ซีโร่ไม่ยอมฟัง แล้วได้ฟันตัว เอ็กซ์ แล้วก็จากหายไป
ร็อคแมน X6
หลังจากเซโร่ได้ถูกทำลายไปเมื่อ 3 สัปดาห์ก่อนเอ็กซ์จึงต้องจับดาบของเซโร่แล้วพูดว่า"ฉันจะจับดาบแทนนายเอง"และการที่ต้องต่อสู้กับความฝันร้าย แต่เอ็กซ์นั่นยังคงเป็นหน่วยอิเรกุราห์ฮันเตอร์ หลังจากนั้นไม่นานเขาก็ได้พบเซโร่เพื่อนของอีกครั้งแล้วจับมือสัญญาว่าจะต่อสู้ไปด้วยกันเสมอไป
ร็อคแมน X7
หลังจากผ่านไปเป็นเวลาหลายปีโลกที่ไร้ซิกม่ามาหลายๆปี และหลังจากนั้นก็ได้มีองค์กรหนึ่งที่ชื่อว่า Red Alert(ไม่ใช้ Command and Conquer)และหลังจากนั้นก็ได้มีเรพลอยด์หนุ่มคนนึงที่มีนามว่า Axl(เอ็กเซล)เขาได้ถูกรับเลี้ยงโดยพ่อบุณธรรมที่ชื่อว่า Red(เรด)เขาได้รับการเลี้ยงดูจาก Red มาเป็นอย่างดีแต่พอไปได้ไม่นาน Axl ก็เริ่มเบื่อกับการฆ่าหุ่นยนต์อันโหดเหี่ยมของ Red Alert เขาจึงคิดที่จะหนีออกมาแต่ด้วยความสามารถในการคัดลอด DNA ของเรพลอยด์ได้เขาจึงพยายามเอาตัวรอดขาก Red ให้ได้และหลังจากนั้น Zero กำลังกลับมาดูที่ๆเขาเคยมาเมื่อตอนนี้ที่เขาเห็นเอ็กซ์ครั้งแรก หรือ High Way เขาก็ได้พบกับเด็กหนุ่มที่ชื่อว่า Axl และจากนั้นเขาก็จับตัว Axl ไปยังอิเรกุราห์ฮันเตอร์และหลังจากนั้น Axl ก็ได้พบกับ X และ X ก็ไม่ค่อยที่จะชอบ Axl มากเสียเท่าไหร่จึงได้ออกไปจากอิเรกุราห์ฮันเตอร์และปล่อยให้ Axl และ Zero ทำหน้าที่แทน หลังจากนั้น Zero และ Axl ก็ได้ X คืนมาอีกครั้งหลังจากที่ X ยอมรับ Axl แล้ว
แอร์อินเดีย
แอร์อินเดีย (एअर इंडिया) เป็นสายการบินแห่งชาติของประเทศอินเดีย สำนักงานใหญ่ตั้งอยู่ที่เมืองมุมไบ เป็นสายการบินที่ใหญ่เป็นอันดับที่ 16 ของทวีปเอเชีย ให้บริการใน 24 จุดหมายปลายทางทั่วโลก และมีข้อตกลงการบินร่วมอีกกว่า 13 สายการบิน
ประวัติ
แอร์อินเดียก่อตั้งขึ้นในปี ค.ศ. 1932 โดยจาฮังกีร์ ราตันจี ดาดับ ทาทาภายใต้ชื่อในขณะนั้นว่า "ทาทาแอร์ไลน์" ซึ่งเป็นบริษัทหนึ่งในกลุ่มบริษัททาทากรุ๊ป โดยในวันที่ 15 ตุลาคม ค.ศ. 1932 เป็นวันเริ่มให้บริการครั้งแรก โดยการขนส่งพัสดุไปรษณีย์ ระหว่างเมืองการาจีสู่เมืองมุมไบ โดยผ่านเมืองอาห์เมราบัด และบินกลับสู่เมืองมัทราส (เจนไน) ผ่านเมืองเบลลารี โดยนักบินอดีตทหารอากาศกองทัพสหราชอาณาจักร
ภายหลังสงครามโลกครั้งที่สองสงบลง ธุรกิจการบินพาณิชย์ในอินเดียกลับมาให้บริการอีกครั้ง ทาทาแอร์ไลน์ถูกแปรรูปเป็นบริษัทมหาชนในวันที่ 29 กรกฎาคม ค.ศ. 1948 และเปลี่ยนชื่อเป็น "แอร์อินเดีย" ในปี 1948 ภายหลังอินเดียได้รับเอกราช รัฐบาลอินเดียได้เข้ามาถือหุ้นในสายการบิน 51% ทำให้แอร์อินเดียมีสถานะเป็นสายการบินแห่งชาติอินเดีย โดยมีชื่อว่า "แอร์อินเดีย อินเตอร์แนชันแนล" และได้เริ่มเปิดเส้นทางการบินระหว่างประเทศขึ้น โดยในวันที่ 8 มิถุนายน ค.ศ. 1948 ได้เปิดเส้นทางบินจากมุมไบสู่ลอนดอน ผ่านเมืองไคโรและเจนีวา โดยใช้เครื่องบิน ล็อกฮีด คอนสเตลเลชัน แอล-749A (VT-CQP) นับเป็นเที่ยวบินระยะไกลระหว่างประเทศเที่ยวแรก และในปี 1950 เปิดเส้นทางสู่ไนโรบี โดยผ่านเมืองเอเดน
ต่อมาในวันที่ 1 สิงหาคม ค.ศ. 1953 รัฐบาลอินเดียได้เข้าเป็นผู้ถือหุ้นใหญ่ของสายการบิน ซึ่งรัฐบาลอินเดียพิจารณว่าเป็นธุรกิจที่สำคัญและต้องการที่จะเป็นผู้ควบคุมอุตสาหกรรมการบินอินเดียในขณะนั้น ขณะเดียวกันนั้นการบริการเที่ยวบินภายในประเทศของแอร์อินเดียได้ถูกโอนไปให้อินเดียนแอร์ไลน์ และในปี ค.ศ. 1954 ได้สั่งซื้อเครื่องบิน แอล-1049 ซูเปอร์คอนสเตลเลชัน และเปิดเส้นทางการบินสู่ กรุงเทพ ฮ่องกง และสิงคโปร์
ปี 1960 แอร์อินเดียอินเตอร์แนชันแนลได้เข้าสู่ยุคไอพ่นเมื่อได้รับมอบโบอิง 707-420 และเปิดเส้นทางการบินสู่เมืองนิวยอร์กผ่านเมืองลอนดอน และเปลี่ยนชื่อเป็นแอร์อินเดียดังเช่นปัจจุบัน ในวันที่ 8 มิถุนายน ค.ศ. 1962 และในวันที่ 11 มิถุนายน ปีเดียวกัน แอร์อินเดียเป็นสายการบินแรกในโลกที่ให้บริการโดยเครื่องบินไอพ่นทั้งหมด
พันธมิตรทางการบิน
แอร์อินเดียเป็นสมาชิกของพันธมิตรทางการบินสตาร์อัลไลแอนซ์ลำดับที่ 27 ในวันที่ 11 กรกฎาคม ค.ศ. 2011
ข้อตกลงการบินร่วม
ณ เดือนสิงหาคม ค.ศ. 2023 แอร์อินเดียมีข้อตกลงการทำการบินร่วมกับสายการบินดังต่อไปนี้:
ฝูงบินปัจจุบัน
ณ เดือนสิงหาคม ค.ศ. 2023 แอร์อินเดียมีเครื่องบินประจำการในฝูงบินดังนี้: แอร์อินเดียมีอายุฝูงบินเฉลี่ย 10.5 ปี
เยี่ยมวิมาน
เยี่ยมวิมาน  จากนิยายบทประพันธ์ของ ว. วินิจฉัยกุล ถูกสร้างเป็นละครโทรทัศน์ครั้งแรกทางช่อง 3 ในปี พ.ศ. 2539 นำแสดงโดย จอนนี่ แอนโฟเน่,ชาเลต ฮิลเดอร์บรานด์ และ ซอนย่า คูลลิ่ง
นิยาย
นิยายเรื่อง เยี่ยมวิมาน เป็นบทประพันธ์ของผู้เขียน ว.วินิจฉัยกุล พิมพ์เป็นตอนลงกับนิตยสารสกุลไทย ในช่วง ปี พ.ศ. 2538 และจัดพิมพ์รวมเล่มกับสำนักพิมพ์ดอกหญ้า พิมพ์ครั้งแรกเมื่อ เดือน กรกฎาคม พ.ศ. 2539
อุทกภัยในประเทศจีน พ.ศ. 2563
นับตั้งแต่ 4 มิถุนายน พ.ศ. 2563 ฝนตกหนักและต่อเนื่องในฤดูฝนของเอเชียตะวันออกได้นำไปสู่ อุทกภัยในประเทศจีน ในช่วงเดือนมิถุนายน อุทกภัยเกิดขึ้นหลักในภูมิภาคตอนใต้ของจีน ส่งผลกระทบต่อประชากรหลายล้านคน ในเดือนกรกฎาคม มีการคาดการณ์ว่าฝนที่ตกหนักขึ้นกว่าเดิมนั้นจะส่งผลกระทบต่อภูมิภาคทางตอนกลางและตะวันออกของจีน เหตุอุทกภัยนี้ถือว่าเป็นอุทกภัยที่เลวร้ายที่สุดนับตั้งแต่อุทกภัยในประเทศจีนปี พ.ศ. 2541 เป็นอย่างน้อย
เยี่ยมวิมาน
นิยาย
โปรยปกหลัง :
อุทกภัยในประเทศจีน พ.ศ. 2563
กระทรวงจัดการเหตุฉุกเฉินของจีน (应急管理部) ระบุว่า ภายในสิ้นเดือนมิถุนายน เหตุอุทกภัยนี้ได้ทำให้ประชาชน 744,000 คนจากพื้นที่ทั้งหมด 26 มณฑลของจีนต้องอพยพย้ายถิ่นฐาน และมี 81 รายที่เสียชีวิตหรือสูญหาย ในต้นเดือนกรกฎาคม เซาท์ไชนามอร์นิงโพสต์รายงานว่าผู้อยู่อาศัยจำนวน 20 ล้านคนได้รับผลกระทบจากอุทกภัยนี้ และมี 121 รายที่เสียชีวิตหรือสูญหาย ในวันที่ 13 กรกฎาคม อุทกภัยได้ส่งผลกระทบต่อประชากร 37.89 ล้านคนใน 27 มณฑล เขตปกครองตนเอง และเทศบาลนคร มี 141 รายที่เสียชีวิตหรือสูญหาย และมีบ้าน 28,000 หลังพังถล่ม กระทรวงทรัพยากรน้ำ (水利部) ระบุว่ามีแม่น้ำทั้งหมด 443 สายที่เกิดน้ำท่วม ในจำนวนนี้มี 33 สายที่มีระดับน้ำสูงที่สุดในประวัติศาสตร์ จากสถิติของกรมมรดกทางวัฒนธรรมแห่งชาติ (国家文物局) พบว่าโบราณวัตถุสำคัญทางวัฒนธรรม 76 แห่ง และแหล่งมรดกทางวัฒนธรรมระดับมณฑล 187 แห่งได้รับความเสียหายในระดับต่าง ๆ จากน้ำท่วม
เยี่ยมวิมาน
นิยาย
"เพื่อประสานความรักให้แนบแน่น นิธิศและแววพลอยจึงเกี่ยวก้อยกัน บินลัดฟ้าสู่ดินแดนวิจิตรตระการตา ประหนึ่งวิมานของปวงเทพ ณ แดนสรวง มหานครลอนดอน ยิ่งใหญ่อลังการด้วยปราสาทและตำนานเก่าแก่ หรือปราสาทคาร์ดิฟฟ์แห่งแคว้นเวลส์ ก็ล้วนงดงามดุจทิพย์วิมานในเทพนิยายและมนตร์ขลังจากพลังจินตนาการอมตะ ของเชกสเปียร์มหากวีเอก แห่งลุ่มน้ำเอวอนในสกอตแลนด์ จักร่ายรินให้ทั้งสองครองรักกันมั่นคงหรือไม่... เยี่ยมวิมาน...ไพรัชนิยายในดินแดนวิจิตรอลังการด้วยสถาปัตยกรรมแห่งอดีต"
ละครโทรทัศน์
ผลิตโดย บริษัท ทีวีซีน แอนด์ พิกเจอร์ จำกัด ควบคุมการผลิตโดย ณัฏฐนันท์ ฉวีวงษ์ บทโทรทัศน์โดย ยิ่งยศ ปัญญา กำกับการแสดงโดย สุประวัติ ปัทมสูต ช่วยกำกับการแสดงโดย จิระวดี อิศรางกูร ณ อยุธยา ละครเรื่องนี้ได้ถ่ายทำทั้งใน ไทย และ สหราชอาณาจักร
อุทกภัยในประเทศจีน พ.ศ. 2563
ภูมิภาคที่ได้รับผลกระทบนั้นได้แก่ มณฑลกวางสี มณฑลกุ้ยโจว มณฑลเสฉวน มณฑลหูเป่ย และฉงชิ่ง รวมถึงพื้นที่ตอนบนและตอนกลางของแอ่งแม่น้ำแยงซีและแม่น้ำสาขา น้ำฝนจำนวนมากเริ่มไหลท่วมภูมิภาคตอนล่างของแม่น้ำ ได้แก่ มณฑลอานฮุย มณฑลเจียงซี และมณฑลเจ้อเจียง รวมทั้งมณฑลหูหนาน มณฑลฝูเจี้ยน และมณฑลยูนนาน ก็ได้รับผลกระทบ
เยี่ยมวิมาน
ละครโทรทัศน์
ออกอากาศทุกวันจันทร์-อังคาร ตั้งแต่วันจันทร์ที่ 21 ตุลาคม พ.ศ. 2539 ถึง วันอังคารที่ 17 ธันวาคม พ.ศ. 2539 เวลา 20:30 - 22:00 น. ทางช่อง 3
อุทกภัยในประเทศจีน พ.ศ. 2563
เหตุจากธรรมชาติ
เอลนีโญได้ส่งผลให้เกิดอากาศแปรปรวนในหลายส่วนของจีน นักอุตุนิยมวิทยา หู เซี่ยว (胡啸) จากกรมอุตุนิยมวิทยาจีน (中国气象局; CMA) ระบุว่าฝนที่ตกมากกว่าปกตินี้เป็นผลมาจากไอน้ำจำนวนมากที่ระเหยจากมหาสมุทรอินเดียและแปซิฟิก
เยี่ยมวิมาน
ละครโทรทัศน์
จากเรื่องนี้ ได้ทำให้ ซอนย่า คูลลิ่ง จากบท แววพลอย ได้เข้าชิงรางวัล รางวัลโทรทัศน์ทองคำ สาขานักแสดงนำหญิงดีเด่น เป็นครั้งแรก กาญจนา จินดาวัฒน์ จากบท จรัญญา ได้เข้าชิง รางวัลโทรทัศน์ทองคำ สาขานักแสดงสมทบหญิงดีเด่น ประจำปี พ.ศ. 2539
เรื่องย่อ
เยี่ยมวิมาน เป็นเรื่องราวของ แววพลอย ครีเอทีฟบริษัทโฆษณาที่กำลังประสบความสำเร็จในการทำงาน และความรักกับนิธิศ เจ้าของบริษัทก็กำลังไปด้วยดี ได้เจอกับอุปสรรคเมื่อเธอได้เจอกับจรัญญาแม่ของนิธิศ ที่ทั้งถือตัว หัวเก่า และไม่ยอมรับแววพลอยอย่างเปิดเผย ด้วยแววพลอยเป็นคนไร้ชาติตระกูล และพ่อแม่แยกทางกัน นิธิศต้องการให้ความสัมพันธ์ของทั้งคู่ดีขึ้นก่อนที่จะแต่งงานกับเธอ จึงพาทั้งสองไปท่องเที่ยวยุโรปกับกรุ๊ปทัวร์ด้วยกัน
แต่เรื่องราวกลับไม่ได้ง่ายดายอย่างที่คิด จรัญญาสร้างความกดดันให้กับแววพลอยอยู่ตลอด เปมิกาผู้หญิงที่ดูร่ำรวยกว่าพยายามเข้ามาแทรกแซงความสัมพันธ์ของนิธิศกับเธอ
อุทกภัยในประเทศจีน พ.ศ. 2563
เขื่อนสามผา
เขื่อนหลายแห่งในลุ่มแม่น้ำแยงซีใช้ในการควบคุมน้ำท่วม โดยเขื่อนที่ใหญ่ที่สุดและสำคัญที่สุดก็คือเขื่อนซานเสียต้าป้า หรือเขื่อนสามผา (三峡大坝) ที่มีพื้นที่รับน้ำประมาณ 1,000,000 ตารางกิโลเมตร (390,000 ตารางไมล์) ซึ่งถูกสร้างขึ้นไม่เพียงแต่สำหรับการผลิตไฟฟ้าแต่ยังใช้สำหรับการควบคุมน้ำท่วม โดยเมื่อปลายเดือนมิถุนายน 2563 ได้มีการเริ่มปล่อยน้ำในเขื่อนออกมา ในขณะที่กรมอุตุนิยมวิทยาจีน ระบุว่าการปล่อยน้ำเริ่มในวันที่ 29 มิถุนายน แต่ภาพถ่ายจากดาวเทียมแสดงให้เห็นว่าประตูระบายน้ำถูกเปิดขึ้นก่อนหน้านั้นห้าวัน อี๋ชาง (宜昌) ซึ่งเป็นเมืองที่อยู่ใต้เขื่อน ได้รับผลกระทบจากน้ำท่วมอย่างกว้างขวางทำให้เกิดคำถามเกี่ยวกับประสิทธิภาพของการควบคุมน้ำท่วมโดยเขื่อน มีความกังวลว่านครอู่ฮั่นจะถูกน้ำท่วม บริษัทที่จัดการเขื่อนได้กล่าวว่า เขื่อนได้ "ลดความเร็วและขอบเขตของระดับน้ำได้อย่างมีประสิทธิภาพในตอนกลางและตอนล่างของลุ่มแม่น้ำแยงซี" อย่างไรก็ตามนักวิจารณ์กล่าวว่า เขื่อน "ไม่ได้ทำในสิ่งที่มันถูกออกแบบมา" และไม่สามารถรับมือกับเหตุการณ์รุนแรงได้
เยี่ยมวิมาน
เรื่องย่อ
และแววพลอยได้เจอกับลูกทัวร์ที่ไม่คาดคิด คือ คริส ที่เป็นความลับและบาดแผลของเธอ เธอได้เลือกที่จะปกปิดทุกคนเรื่องที่คริสคืออดีตสามีที่ได้คบและแต่งงานกันตอนอยู่อเมริกา ทั้งคู่รักกันมากแต่ความไม่เข้าใจทำให้ต้องเลิกรากัน ตลอดมาคริสได้พยายามส่งจดหมายมาหาแววพลอยแต่เธอไม่เคยเปิดอ่านมัน
อุทกภัยในประเทศจีน พ.ศ. 2563
เขื่อนสามผา
มีการรายงานข่าวอย่างกว้างขวางเกี่ยวกับความปลอดภัยของเขื่อนสามผา โดยเฉพาะจากสื่อของกลุ่มการเมืองพันธมิตรรวมกลุ่มสีเขียว (泛綠聯盟; Pan-Green Coalition) ในไต้หวัน รายงานคาดการณ์การวิบัติของเขื่อนเกิดขึ้นเกือบทุกฤดูร้อนในสื่อของไต้หวัน หนังสือพิมพ์ the Global Times (环球时报) ของรัฐบาลจีนปิดกั้นรายงานเหล่านี้ โดยบอกว่าเขื่อนซานเสียต้าป้า นั้นปลอดภัยสำหรับกรณีฝนตกหนักและ "ไม่เสี่ยงต่อการวิบัติ" สื่อต่างประเทศบางแห่งกระตุ้นว่ามี "การบิดเบือน" ในเรื่องของเขื่อนสามผา
เยี่ยมวิมาน
เรื่องย่อ
เมื่อคริสได้เห็นสถานการณ์ที่เกิดก็ได้เปลี่ยนใจ เขาขอเป็นเพื่อนและจะอยู่เพื่อช่วยเธอให้ถึงฝั่งฝันที่จะมีชีวิตแต่งงานที่ดี คริสคอยอยู่ข้างๆ ในช่วงที่แววพลอยมีปัญหา แต่ก็ได้ทำให้นิธิศและแม่ของเขาสงสัยและระแวงกับความสัมพันธ์ของทั้งคู่ ในระหว่างการเดินทางเหตุการณ์ต่างๆ ที่เกิดขึ้นทำให้แววพลอยมองเห็นคริสและนิธิศมากขึ้น และกลับมาทบทวนความสัมพันธ์ครั้งก่อนและครั้งนี้
อุทกภัยในประเทศจีน พ.ศ. 2563
ปฏิบัติการของรัฐบาล
รัฐบาลจีนจัดสรรงบประมาณ 309 ล้านหยวน (44.2 ล้านดอลลาร์สหรัฐ) เพื่อบรรเทาภัยพิบัติในภูมิภาคที่ประสบอุทกภัย ในวันที่ 8 กรกฎาคมและ 12 กรกฎาคม นายกรัฐมนตรี หลี่ เค่อเฉียง และประธานาธิบดี สี จิ้นผิง ได้สั่งการให้ดำเนินการช่วยเหลือและบรรเทาทุกข์ในพื้นที่น้ำท่วมทั่วประเทศจีนอย่างต่อเนื่อง
ในตอนเย็นของวันที่ 12 กรกฎาคม มีเจ้าหน้าที่และทหารของกองทัพภาคที่ 71 และกองทัพภาคที่ 72 เดินทางไปที่เมืองจิ่วเจียง (九江) ในมณฑลเจียงซี และเมืองถงหลิง (铜陵) ในมณฑลอานฮุย เพื่อเข้าร่วมในการต่อสู้น้ำท่วมและงานช่วยเหลือฉุกเฉิน  ในตอนเช้าของวันที่ 14 กรกฎาคมมีเจ้าหน้าที่และทหารกว่า 3,700 นายจากกองทัพภาคที่ 73 เร่งรีบไปยังเขตอำเภอหยูกาน (余干县) ของมณฑลเจียงซี เพื่อสู้กับอุทกภัยและรับมือกับเหตุฉุกเฉิน   และในวันเดียวกันตามคำสั่งของคณะกรรมาธิการทหารกลาง เจ้าหน้าที่และทหารกว่า 16,000 คนถูกส่งไปยังเมืองจิ่วเจียง, เมืองชั่งเหรา (上饶) และพื้นที่อื่น ๆ ของมณฑลเจียงซีเพื่อต่อสู้กับน้ำท่วม   เมื่อเวลา 23.00 น. ของวันที่ 19 กรกฎาคม เจ้าหน้าที่ของกองบัญชาการยุทธบริเวณกลาง (中部战区) มาถึงนครอู่ฮั่นเมืองหลวงของมณฑลหูเป่ย์ตอนกลางของจีน เพื่อควบคุมสถานการณ์น้ำท่วมและบรรเทาภัยพิบัติ
ศิรินันท์ โรจนธรรม
ศิรินันท์ โรจนธรรม เป็นนักแสดง นักร้อง ผู้ดำเนินรายการโทรทัศน์ชาวไทย
ศิรินันท์ เกิดในครอบครัวข้าราชการทหาร เมื่ออายุ 10 ปีได้เรียนเปียโน ที่ศูนย์ดนตรีวาทินี ของอาจารย์ประกาย สินธุวนิช น้องสาวของเธอขนิษฐา โรจนธรรม ลงประกวดร้องเพลงเวทีสยามกลการ ก่อนติดอันดับ 1 ใน 10 ซึ่งตามสัญญาจะต้องไปร้องเพลงประจำโรงแรมนารายณ์ แต่เนื่องจากน้องสาวติดภารกิจสอบประจำภาคเรียน เธอจึงต้องมาร้องแทนน้องสาว จนได้รับสัญญาว่าจ้างร้องประจำ
ในปี พ.ศ. 2528 เธอได้มีผลงานอัลบั้มเพลงกับค่ายอาร์เอสซาวนด์ ชื่อชุด เพราะเธอ มีเพลง "แอบรักเขา" สร้างชื่อ จนมีผลงานต่อเนื่อง อัลบั้ม รอเธอ ซึ่งมีเพลงดัง "สายน้ำไม่ไหลกลับ" ปี พ.ศ. 2530 ได้แสดงภาพยนตร์ วิวาห์ไฟ ที่ทำให้เธอได้รับรางวัลพระสุรัสวดี (ตุ๊กตาทอง) สาขาดาราร้ายหญิงยอดเยี่ยม จากนั้นได้แสดงภาพยนตร์เรื่อง เก๊าม้าเก๋ง คู่กับฉัตรชัย เปล่งพานิช ต่อด้วยภาพยนตร์เรื่อง ฟ้าสั่งข้ามาเกิด คู่กับสรพงษ์ ชาตรี และภาพยนตร์เรื่อง ปล้น เช็คบิล คู่กับลิขิต เอกมงคล ขณะเดียวกับก็มีผลงานอัลบั้ม ใครก็ได้ มีเพลงดังอาทิ "คลื่นชีวิต", "ทางชีวิต" และ "น้ำผึ้งขม"
เธอแสดงละครโทรทัศน์เรื่อง บริษัทจัดคู่ ทางช่อง 7 แสดงร่วมกับศรัณยู วงษ์กระจ่าง และพงษ์พัฒน์ วชิรบรรจง หลังจากนั้นแสดงภาพยนตร์เรื่อง ทอง ภาค 3 และได้ทำงานเพลงอีกครั้งกับค่ายมิวสิคไลน์ ในอัลบั้มเพลงชุด สายสัมพันธ์ พร้อมกับลงทุนธุรกิจสตูดิโอ อัดสปอตวิทยุและโทรทัศน์ จัดรายการวิทยุสถานีต่างจังหวัด ก่อนก้าวสู่รายการโทรทัศน์ ผลิตสารคดี ท่องเที่ยวท่องโลก, ตะวันยิ้ม และ Behind The Scene ออกอากาศทางช่อง 9
เธออยู่เบื้องหลังรายการโทรทัศน์ ดำรงตำแหน่งเป็นรองผู้อำนวยการฝ่ายประชาสัมพันธ์ ปัจจุบันดำรงตำแหน่งรองผู้อำนวยการศูนย์ข่าวเยาวชนเพื่อเด็กพิการผู้ด้อยโอกาส และยังเป็นผู้อำนวยการโครงการตะวันยิ้ม ยังเป็นผู้ดำเนินรายการช่วงคลายทุกข์ทั่วไทย ทางช่อง 5
องค์การระหว่างประเทศ
องค์การระหว่างประเทศ (international organisation/organization) เป็นองค์การที่มีสมาชิก ขอบเขต หรือการปรากฏตัวในระดับนานาชาติ มีสองประเภทดังนี้
องค์การระหว่างรัฐบาลองค์การแรกและเก่าแก่ที่สุด คือ คณะกรรมการกลางเพื่อการเดินเรือในแม่น้ำไรน์ (Central Commission for Navigation on the Rhine) ซึ่งที่ประชุมเวียนนา (Congress of Vienna) จัดตั้งขึ้นใน ค.ศ. 1815
พระยาเพ็ชรพิไชย (เจิม อมาตยกุล)
มหาเสวกโท พระยาเพ็ชรพิไชย นามเดิม เจิม สกุลอมาตยกุล (2390-6 มิถุนายน 2465) อดีตปลัดทูลฉลองกระทรวงวัง อดีตรัฐมนตรี อดีตองคมนตรี
ประวัติ
พระยาเพ็ชร์พิไชยเกิดเมื่อวันอังคาร เดือน 5 แรม 6 ค่ำ ปีมะแม นพศก จุลศักราช 1209 ตรงกับ พ.ศ. 2390 ในปลายสมัยรัชกาลที่ 3 มีนามเดิมว่า เจิม เป็นบุตรชายของ พระยากระสาปนกิจโกศล (โหมด อมาตยกุล) กับ คุณหญิงพลอย (สกุลเดิม ไกรฤกษ์) ผู้เป็นภรรยาเอกมีพี่ชายร่วมมารดา 1 คนน้องชายและน้องสาวร่วมมารดาอีก 2 คนคือ
ด้านชีวิตครอบครัวสมรสกับ คุณหญิงถนอม อมาตยกุล มีบุตรชายที่สำคัญคือ
พระยาเพ็ชรพิไชยถึงแก่อนิจกรรมด้วยโรคชราเมื่อวันที่ 6 มิถุนายน พ.ศ. 2465 สิริอายุได้ 75 ปี
รับราชการ
พระยาเพ็ชรพิไชยเข้าถวายตัวเป็นมหาดเล็กในรัชสมัยของ พระบาทสมเด็จพระจอมเกล้าเจ้าอยู่หัว เมื่อเดือน 12 ปีระกา ตรีศก จุลศักราช 1223 ตรงกับ พ.ศ. 2404 โดยโปรดเกล้าฯ ให้เข้าไปช่วยงานบิดาที่ โรงกษาปณ์สิทธิการ
ในวันอาทิตย์ เดือน 8 ขึ้น 3 ค่ำ ปีมะเส็ง จุลศักราช 1231 ตรงกับ พ.ศ. 2412 ท่านได้รับพระราชทานสัญญาบัตรเป็น หลวงวิจารณ์จักรกิจ ปลัดกรมกษาปณ์สิทธิการ จากนั้นในวันพฤหัสบดี เดือน 9 แรม 8 ค่ำ ปีระกา เบญจศก จุลศักราช 1235 ตรงกับ พ.ศ. 2416 ท่านได้รับพระราชทานเครื่องราชอิสริยาภรณ์ชั้น จัตุรถาภรณ์ช้างเผือก
ต่อมาในวันอาทิตย์ เดือน 9 ขึ้น 4 ค่ำ ปีจอ ฉอศก จุลศักราช 1236 ตรงกับ พ.ศ. 2417 ท่านได้รับโปรดเกล้าฯ ให้เป็น ปรีวีเคาน์ซิล หรือองคมนตรี จากนั้นในวันศุกร์ เดือน 12 แรม 2 ค่ำ ปีจอ ฉอศก ปีเดียวกัน ท่านได้รับพระราชทานสัญญาบัตรเป็น เจ้าหมื่นศรีสรรักษ์ หัวหมื่นมหาดเล็กเวรเดช
ในวันที่ 18 มีนาคม พ.ศ. 2441 ท่านได้รับพระราชทานสัญญาบัตรเป็น พระยาอภิรักษ์ราชอุทยาน เจ้ากรมพระราชอุทยานสราญรมย์ ปีถัดมาคือในวันที่ 19 กันยายน พ.ศ. 2442 ท่านได้รับพระราชทานเครื่องราชอิสริยาภรณ์ชั้น ตริตาภรณ์ช้างเผือก จากนั้นในวันที่ 7 เมษายน พ.ศ. 2443 ท่านได้รับพระราชทานสัญญาบัตรเป็น พระยาบำเรอภักดิ์ ปลัดทูลฉลองกระทรวงวัง หลังจากนั้นในวันที่ 11 กันยายน ปีเดียวกัน ท่านได้รับโปรดเกล้าฯ แต่งตั้งให้เป็นรัฐมนตรี
ต่อมาในวันที่ 16 พฤศจิกายน พ.ศ. 2444 ท่านได้รับพระราชทานเครื่องราชอิสริยาภรณ์ชั้น ทุติยจุลจอมเกล้า ในการนี้ ถนอม ภรรยาเอกของท่านได้รับพระราชทานเครื่องราชอิสริยาภรณ์ชั้น ตติยจุลจอมเกล้า ทำให้เธอได้เลื่อนขึ้นเป็น คุณหญิงถนอม นับแต่บัดนั้น จากนั้นในวันที่ 2 กุมภาพันธ์ พ.ศ. 2444 ท่านได้รับพระราชทาน เหรียญรัตนาภรณ์ รัชกาลที่ 5 ชั้นที่ 3 ในวันที่ 19 กันยายน พ.ศ. 2446 ท่านได้รับพระราชทานเครื่องราชอิสริยาภรณ์ชั้น ตริตาภรณ์มงกุฎไทย
จากนั้นในวันที่ 23 ตุลาคม พ.ศ. 2447 ท่านได้รับพระราชทาน เหรียญรัตนาภรณ์ รัชกาลที่ 4 ชั้นที่ 4 ในวันที่ 18 มกราคม ปีเดียวกัน ท่านได้รับพระราชทานเครื่องราชอิสริยาภรณ์ชั้น ทวีติยาภรณ์มงกุฎไทย อีก 2 ปีต่อมาท่านได้รับพระราชทานเครื่องราชอิสริยาภรณ์ชั้น ประถมาภรณ์มงกุฎไทย ในวันเฉลิมพระชนมพรรษาเมื่อวันที่ 20 กันยายน พ.ศ. 2449
ในวันที่ 20 กุมภาพันธ์ พ.ศ. 2452 ท่านได้รับพระราชทาน เข็มพระชนมายุสมมงคล จากนั้นในสมัยรัชกาลที่ 6 ท่านได้รับพระราชทานสัญญาบัตรเป็น พระยาเพ็ชร์พิไชย เมื่อวันที่ 1 กุมภาพันธ์ พ.ศ. 2453 อีก 2 วันถัดมาคือในวันที่ 3 กุมภาพันธ์ พ.ศ. 2453 ท่านก็ได้รับโปรดเกล้าฯ ให้เป็น จางวางกรมล้อมพระราชวัง โดยมี พระยาอนุรักษ์ราชมณเฑียร (หม่อมราชวงศ์ปุ้ม มาลากุล) มารับตำแหน่ง ปลัดทูลฉลองกระทรวงวังสืบแทน
ในวันที่ 31 สิงหาคม พ.ศ. 2455 ท่านได้รับโปรดเกล้าฯ พระราชทานยศเป็น มหาเสวกโท
Antipodectes
Antipodectes เป็นสกุลของkatydidsที่อยู่ในวงศ์ Tettigoniidae.
สปีชีส์ของสกุลนี้พบในออสเตรเลีย
สปีชีส์ในสกุล ได้แก่:
จลนพลศาสตร์เคมี
จลนพลศาสตร์เคมี (Chemical kinetics) เป็นสาขาหนึ่งของวิชาเคมี ที่ศึกษาเกี่ยวกับอัตราการทำปฏิกิริยาเคมีของสารต่างๆ ทั้งในด้านปัจจัยที่ส่งผลกระทบต่อการเกิดปฏิกิริยาเคมี, กลไกในการเกิดปฏิกิริยาเคมี และสถานะกัมมันต์ และรวมไปถึงการสร้างสมการคณิตศาสตร์เพื่ออธิบายการดำเนินไปของปฏิกิริยาเคมี ในปี ค.ศ. 1864 ปีเตอร์ วาจจ์ และคาโต กุลด์เบิร์ก ถือเป็นผู้แรกในการอ้างถึงความสัมพันธ์ของความเร็วในการเกิดปฏิกิริยาเคมีกับปริมาณของสารเคมีในระบบ
เทล-เทล หมาเจี้ยง
เทล-เทล หมาเจี้ยง (TEL・TELまあじゃん; Tel-Tel Mahjong) เป็นวิดีโอเกมไพ่นกกระจอกระบบเซกา เมกาไดรฟ์ ที่วางจำหน่ายเฉพาะประเทศญี่ปุ่นใน ค.ศ. 1990 ทั้งนี้ ซีรีส์เทล-เทล ที่รวมเทล-เทล สเตเดียม ไว้ด้วย เป็นหนึ่งในไม่กี่เกมที่ใช้เมกะโมเด็ม ซึ่งช่วยให้เล่นเกมสองคนผ่านเซกาเน็ตเวิร์กซิสเตม ผู้เล่นสูงสุดสามคนสามารถเล่นเป็นผู้เล่น "โฮสต์" นอกเหนือจากความสามารถในการเล่นกับฝ่ายตรงข้ามที่เป็นคอมพิวเตอร์
ซุ่นกุ้ยเหริน
ซุ่นกุ้ยเหริน (顺贵人) เป็นบาทบริจาริกาในจักรพรรดิเฉียนหลง เกิดเมื่อปี ค.ศ.1748 เป็นธิดาของหนิ่วฮู่ลู่ อ้ายปี้ต๋า และเป็นหลานสาวของหนิ่วฮู่ลู่ เอ้อปี้หลง เข้าวังถวายตัวใน ค.ศ.1766 เริ่มแรกมียศเป็นกุ้ยเหริน และใน ค.ศ.1768 ก็ได้รับอวยยศขึ้นเป็นซุ่นผิน (พระชายาซุ่น) และได้รับการเลื่อนพระยศเป็นซุ่นเฟย (พระอัครชายาซุ่น) ในค.ศ.1776
ในปี ค.ศ.1788 พระนางถูกลดยศลงมาเป็นกุ้ยเหรินตามเดิมโดยไม่สามารถหาเหตุผลในการถูกลดยศเลยและ ต่อมาไม่นานนางก็ถึงแก่อนิจกรรมในปีเดียวกันรวมมีอายุ 40 ปี
Paratachardina
Paratachardina เป็นสกุลของมวนที่อยู่ในวงศ์ Kerriidae.
สปีชีส์ของสกุลนี้พบในอเมริกากลางและออสเตรเลีย
สปีชีส์ในสกุล ได้แก่:
พ.ศ. 2512
พุทธศักราช 2512 ตรงกับปีคริสต์ศักราช 1969 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
เกรียงไกร อมาตยกุล
เกรียงไกร อมาตยกุล หรือรู้จักในอีกชื่อว่า ซูโม่เอ๋ เป็นนักแสดง พิธีกรรายการโทรทัศน์ ชาวไทย จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย มีผลงานแสดงใน เพชรฆาตความเครียด เป็นพิธีกรใน ตู้ปณ. 5 และแสดงในภาพยนตร์ชุดบุญชู
พรีเมียร์ลีก ฤดูกาล 2019–20
พรีเมียร์ลีก ฤดูกาล 2019–20 (2019–20 Premier League) เป็นการแข่งขันพรีเมียร์ลีก ฤดูกาลที่ 28 นับแต่เริ่มจัดการแข่งขันครั้งแรกในปี ค.ศ. 1992 โดยแมนเชสเตอร์ซิตี คือทีมที่ป้องกันแชมป์ในฤดูกาลนี้ หลังชนะเลิศสองสมัยติดต่อกันและชนะเลิศสามรายการเมื่อฤดูกาลที่แล้ว ฤดูกาลนี้ ลิเวอร์พูล เป็นทีมชนะเลิศ โดยเป็นการชนะเลิศลีกสูงสุดสมัยที่ 19 หลังพวกเขาชนะเลิศลีกสูงสุดครั้งสุดท้ายเมื่อปี ค.ศ. 1990 และยังเป็นการชนะเลิศครั้งแรกในยุคพรีเมียร์ลีก
ฤดูกาลนี้เป็นฤดูกาลแรกที่ใช้ระบบวีเออาร์ มีการเปลี่ยนกฏกติกาใหม่สำหรับการส่งบอลย้อนหลัง, จุดโทษ, แฮนด์บอลและการเปลี่ยนตัว
สรุป
พรีเมียร์ลีกฤดูกาลนี้เป็นการเริ่มต้นสัญญาฉบับใหม่ของการถ่ายทอดสดทางโทรทัศน์ระยะเวลาสามปี โดยการเปลี่ยนแปลงที่สำคัญก็คือ การแข่งขันจำนวนแปดนัดจะถ่ายทอดสดทางโทรทัศน์เวลา 19:45 น. (เวลาท้องถิ่น) วันเสาร์ตลอดฤดูกาลโดย สกายสปอร์ตส นอกจากนี้ แอมะซอน ยังได้ถ่ายทอดสดจำนวนสองนัดในเดือนธันวาคม รวมถึง เมอร์ซีย์ไซด์ดาร์บี ซึ่งครั้งแรกที่นัดดังกล่าวได้ถ่ายทอดสดทั่วประเทศ ส่วนประเทศไทยนั้น ทรูวิชั่นส์ กลับมาเป็นผู้ถือลิขสิทธิ์ถ่ายทอดสดฟุตบอลพรีเมียร์ลีกอีกครั้ง โดยเป็นครั้งแรกในรอบ 6 ปี
เมื่อวันที่ 25 ตุลาคม ค.ศ. 2019 เลสเตอร์ซิตี ทำลายสถิติของพรีเมียร์ลีกและลีกสูงสุดของอังกฤษ โดยทำสถิติเป็นทีมเยือนที่ชนะในลีกด้วยจำนวนประตูเยอะที่สุดและเทียบเท่าสถิติชนะในพรีเมียร์ลีกด้วยจำนวนประตูเยอะที่สุด เมื่อพวกเขาเอาชนะ เซาแทมป์ตัน 9–0 ที่ เซนต์แมรีส์สเตเดียม
เมื่อวันที่ 12 มกราคม ค.ศ. 2020 ในนัดการแข่งขันที่ แมนเชสเตอร์ซิตี ชนะ แอสตันวิลลา ด้วยผลประตูรวม 6–1 เซร์ฆิโอ อาเกวโร ได้ทำลายสถิติของ ตีแยรี อ็องรี เป็นผู้เล่นต่างประเทศที่ทำประตูสูงสุด และเขายังได้ทำลายสถิติเป็นผู้เล่นที่ทำแฮต-ทริกส์มากที่สุด (12) แทนที่ของ แอลัน เชียเรอร์
ในระหว่างฤดูกาล ลิเวอร์พูล ทำสถิติเป็นทีมที่ชนะติดต่อกันมากที่สุด 18 นัด ก่อนจะแพ้ให้กับ วอตฟอร์ด เมื่อวันที่ 29 กุมภาพันธ์ ค.ศ. 2020 ปัจจุบัน ลิเวอร์พูลกำลังทำสถิติชนะในบ้านติดต่อกัน 23 นัด และทำสถิตินำห่าง 23 คะแนนในตารางเมื่อทุกทีมแข่งเท่ากัน (สถิติ ณ วันที่ 24 มิถุนายน ค.ศ. 2020)
เพื่อการแสดงออกความเป็นน้ำหนึ่งใจเดียวกันหลัง การเสียชีวิตของจอร์จ ฟลอยด์ ชื่อของผู้เล่นบนหลังเสื้อของพวกเขานั้นแทนที่ด้วย 'แบล็กไลฟส์แมตเทอร์' ใน 12 นัดแรกของการเริ่มต้นฤดูกาลอีกครั้ง พรีเมียร์ลีกยังให้การสนับสนุนสำหรับผู้เล่นคนใดที่ 'คุกเข่า' ก่อนหรือระหว่างการแข่งขัน
เมื่อวันที่ 25 มิถุนายน ค.ศ. 2020 แมนเชสเตอร์ซิตี แพ้ต่อ เชลซี ด้วยผลประตูรวม 2–1 ที่สนามกีฬาสแตมฟอร์ดบริดจ์ ทำให้ ลิเวอร์พูล ชนะเลิศลีกสูงสุดครั้งแรกในรอบ 30 ปี และชนะเลิศพรีเมียร์ลีกครั้งแรก ลิเวอร์พูลยังสร้างสถิติเป็นทีมที่ชนะเลิศลีกสูงสุดโดยที่ยังเหลือเกมการแข่งขันมากที่สุด (เหลือเจ็ดเกมก่อนจบฤดูกาล) และ เป็นทีมที่ชนะเลิศลีกสูงสุดช้าที่สุด (เป็นทีมเดียวที่ชนะเลิศลีกสูงสุดในเดือนมิถุนายน) ในเกมการแข่งขันถัดมา แมนเชสเตอร์ซิตีและแอสตันวิลลา ได้ตั้งแถวเกียรติยศปรบมือให้แก่ลิเวอร์พูลที่ สนามกีฬาอัลติฮัดและแอนฟีลด์
เมื่อวันที่ 11 กรกฎาคม ค.ศ. 2020 นอริชซิตีเป็นทีมแรกที่ตกชั้นไป แชมเปียนชิป หลังแพ้เวสต์แฮมยูไนเต็ดที่สนามแคร์โรว์โรดด้วยผลประตูรวม 0–4 ขณะที่ยังเหลือเกมการแข่งขันอีกสามนัด
ผลกระทบจากการระบาดทั่วของไวรัสโคโรนา
ตั้งแต่เดือนมีนาคม พรีเมียร์ลีกฤดูกาลนี้ได้รับผลกกระทบจากการระบาดทั่วของไวรัสโคโรนา โดยเมื่อวันที่ 10 มีนาคม นัดการแข่งขันระหว่าง แมนเชสเตอร์ซิตี พบกับ อาร์เซนอล ได้ถูกเลื่อนออกไปก่อน ซึ่งแต่เดิมนั้นมีกำหนดแข่งในวันถัดไป หลังจากมีการเลื่อนมาก่อนหน้านี้เนื่องจาก แมนเชสเตอร์ซิตี ต้องลงแข่งในรายการ อีเอฟแอลคัพ 2020 นัดชิงชนะเลิศ สาเหตุมาจากผู้เล่นจำนวนหนึ่งของอาร์เซนอลได้สัมผัสอย่างใกล้ชิดกับ เอวานเกโลส มารินาคิส เจ้าของ โอลิมเบียโกส ซึ่งเขาติดเชื้อไวรัสโคโรนา หลังทดสอบการตรวจเลือดแล้วมีผลเป็นบวก โดยทั้งสองทีมได้พบกันในรายการยูโรปาลีกเมื่อ 13 วันก่อน นี่เป็นฤดูกาลแรกของแข่งขันฟุตบอลอังกฤษ ที่มีการหยุดการแข่งขัน ตั้งแต่ ฤดูกาล 1939–40 ซึ่งในฤดูกาลดังกล่าวถูกยกเลิกหลังแข่งขันไปแค่สามนัด เนื่องจากเกิดสงครามโลกครั้งที่สอง
เมื่อวันที่ 12 มีนาคม มีการเปิดเผยว่าผู้เล่นของเลสเตอร์ซิตีสามคนนั้นถูกกักตัว แมนเชสเตอร์ซิตีประกาศว่า แบ็งฌาแม็ง แมนดี กองหลังของทีมถูกกักตัวหลังสมาชิกในครอบครัวแสดงอาการป่วยจากไวรัส ต่อมาในตอนเย็น มีการยืนยันว่า มิเกล อาร์เตตา ผู้จัดการทีมของอาร์เซนอล ติดเชื้อไวรัสโคโรนาหลังตรวจเลือดแล้วมีผลเป็นบวก ทำให้การแข่งขันระหว่าง ไบรตันแอนด์โฮฟอัลเบียน กับ อาร์เซนอล ในวันที่ 14 มีนาคม ที่อาแม็กซ์สเตเดียม ถูกเลื่อนออกไปก่อน เมื่อวันที่ 13 มีนาคม เชลซี ประกาศว่า แคลลัม ฮัดสัน-โอดอย ปีกของทีม ติดเชื้อไวรัสโคโรนาหลังตรวจเลือดแล้วมีผลเป็นบวก
เมื่อวันที่ 13 มีนาคม การประชุมฉุกเฉินระหว่าง พรีเมียร์ลีก, สมาคมฟุตบอล (หรือ เอฟเอ), อิงกลิชฟุตบอลลีกและเอฟเอวีเมนส์ซูเปอร์ลีก หลังการประชุม มีมติเป็นเอกฉันท์ให้ระงับการแข่งขันฟุตบอลอาชีพในอังกฤษ อย่างน้อยจนถึงวันที่ 4 เมษายน ค.ศ. 2020 เมื่อวันที่ 19 มีนาคม การระงับได้ถูกขยายออกไปอย่างน้อยจนถึงวันที่ 30 เมษายน ค.ศ. 2020 ในเวลาเดียวกัน สมาคมฟุตบอล ตกลงขยายการแข่งขันในฤดูกาลนี้ออกไปอย่างไม่มีกำหนด เลยกำหนดเดิมคือวันที่ 1 มิถุนายน ในเดือนเมษายน ค.ศ. 2020 แมตต์ แฮนคอก เลขาธิการแห่งรัฐเพื่อการดูแลสุขภาพและสังคม เรียกร้องให้ผู้เล่นในพรีเมียร์ลีกลดค่าจ้างของตัวเองระหว่างการระบาดทั่ว สมาคมนักฟุตบอลอาชีพ ปฏิเสธข้อเรียกร้องดังกล่าว เพราะพวกเขารู้สึกว่าจะทำให้มีผลกระทบต่อ กระทรวงการคลัง ด้วยการสูญเสียรายได้จากภาษีเงินได้ หลายสโมสร รวมไปถึง วอตฟอร์ด, เซาแทมป์ตันและเวสต์แฮมยูไนเต็ด ตกลงที่ชะลอการจ่ายค่าจ้างให้กับผู้เล่น ต่อมาในเดือนเมษายน พรีเมียร์ลีกได้ทำแผน เรียกว่า โปรเจก รีสตาร์ต เป้าหมายคือแข่งขันนัดที่เหลือจำนวน 92 นัดในช่วงระยะเวลาหกสัปดาห์ ณ สนามกลางที่ได้รับการอนุมัติ วอตฟอร์ด, แอสตันวิลลาและไบรตัน เป็นทีมที่อยู่ใกล้ท้ายตาราง ให้ความคิดเห็นว่ามันไม่ยุติธรรมที่จะให้แข่งขันในสนามกลาง ในขณะที่มีสถานะที่เสี่ยงจะตกชั้น แต่จะได้เปรียบถ้าไม่มีการตกชั้น ตั้งแต่วันที่ 19 พฤษภาคม ค.ศ. 2020 ผู้เล่นอนุญาตให้ฝึกซ้อมเป็นกลุ่ม เพื่อเตรียมตัวการกลับมาแข่งขันอีกครั้งของลีก พวกเขาได้รับอนุญาตให้อยู่ในกลุ่มได้ไม่เกินห้าคน พร้อมกับให้ช่วงเวลาในการฝึกซ้อมของแต่ละผู้เล่นไม่เกิน 75 นาที และต้องปฏิบัติตามกฏการเว้นระยะห่างทางสังคมในช่วงเวลาการฝึกซ้อม เมื่อวันที่ 17 และ 18 พฤษภาคม ผู้เล่นและทีมงานทั้งหมดถูกตรวจหาเชื้อไวรัสโควิด-19 มีหกคนมีผลตรวจเลือดเป็นบวก รวมไปถึง เอเดรียน มาริอัปปา ผู้เล่นของวอตฟอร์ดและ เอียน โวน ผู้ช่วยผู้จัดการทีมเบิร์นลีย์  ต่อมาในเดือนพฤษภาคม แอรอน แรมสเดล ผู้เล่นของบอร์นมัท มีผลตรวจเลือดเป็นบวก
บารอนอัชวินแห่งซิงเออร์ตอฟฟ์-แครม
บารอนอัชวินแห่งซิงเออร์ตอฟฟ์-แครม (Baron Aschwin of Sierstorpff-Cramm) เกิดเมื่อวันที่ 29 มีนาคม 2389 ณ ราชอาณาจักรบาวาเรีย เป็นบุตรของ อดอล์ฟ แครม และ เฮ็ดวิก แครม
พรีเมียร์ลีก ฤดูกาล 2019–20
ผลกระทบจากการระบาดทั่วของไวรัสโคโรนา
ผู้เล่นจำนวนหนึ่ง รวมไปถึง ราฮีม สเตอร์ลิงกับเซร์ฆิโอ อาเกวโรของแมนเชสเตอร์ซิตี และแอรอน เครสเวลล์ของเวสต์แฮมยูไนเต็ด แสดงความกังวลเกี่ยวกับความปลอดภัยในแคมเปญการเริ่มการแข่งขันใหม่อีกครั้ง แดนนี โรสของนิวคาสเซิลยูไนเต็ดเรียกการตัดสินใจที่จะเริ่มใหม่ว่าเป็น "เรื่องตลก" ทรอย ดีนีย์ของวอตฟอร์ดกล่าวว่า เขาจะไม่กลับมาซ้อมเพราะกลัวจะกระทบต่อสุขภาพของครอบครัวของเขา อึงโกโล ก็องเตของเชลซีพลาดการซ้อมเพราะกังวลด้านความปลอดภัย เมื่อวันที่ 27 พฤษภาคม สโมสรในพรีเมียร์ลีก ลงมติเป็นเอกฉันท์ให้สามารถซ้อมโดยมีการสัมผัสตัวได้ ไทโรน มิงส์ของแอสตันวิลลา กล่าวว่า เหล่าผู้เล่นไม่เคยได้รับการปรึกษาเกี่ยวกับการเริ่มกลับมาแข่งขันใหม่เลยและเพราะว่ามัน "ขับเคลื่อนด้วยเงิน"
บารอนอัชวินแห่งซิงเออร์ตอฟฟ์-แครม
เขาทำงานเป็นมหาดเล็กใน ดัชชีเบราน์ชไวค์ และได้เป็นครูควบคุมม้าภายในวัง ก่อนจะได้พกบกับ สุลต่านออนโตมัน พระองค์ทรงพระราชทาน ปราสาทในจังหวัดบันเดบวร์ก เป็นที่อยู่ของเขากับครอบครัว
พรีเมียร์ลีก ฤดูกาล 2019–20
ผลกระทบจากการระบาดทั่วของไวรัสโคโรนา
เมื่อวันที่ 28 พฤษภาคม สโมสรในพรีเมียร์ลีกตกลงที่จะกลับมาแข่งขันต่อในวันที่ 17 มิถุนายน เริ่มต้นด้วยนัดตกค้างสองเกม ได้แก่ แมนเชสเตอร์ซิตี พบกับ อาร์เซนอล และ แอสตันวิลลา พบกับ เชฟฟีลด์ยูไนเต็ด แล้วเริ่มการแข่งขันเต็มรูปแบบในช่วงวันหยุดสุดสัปดาห์วันที่ 19–21 มิถุนายน ซึ่งหยุดไปตั้งแต่เดือนมีนาคม ในช่วงแรกการแข่งขันนัดที่เหลือนั้นจะแข่งโดยไม่มีผู้ชมในสนาม และส่วนหนึ่งของการกลับมาแข่งขันต่อ พรีเมียร์ลีกยังได้อนุญาตให้ บีบีซีสปอร์ต ถ่ายทอดสดฟุตบอลจำนวนสี่นัด เป็นครั้งแรกที่ช่องดังกล่าวถ่ายทอดสดฟุตบอลพรีเมียร์ลีก ตั้งแต่ก่อตั้งลีกเมื่อปี ค.ศ. 1992 ซึ่ง นอกจากนี้ ช่องฟรีทีวี พิก (มี สกาย เป็นเจ้าของ) จะถ่ายทอดสด 25 นัดที่เหลือ แอมะซอนไพร์ม ยังได้จัดสรรการถ่ายทอดสดฟุตบอลจำนวนสี่นัดซึ่งสามารถชมได้โดยที่ไม่ต้องจ่ายค่าสมาชิก
บารอนอัชวินแห่งซิงเออร์ตอฟฟ์-แครม
แต่งงาน
บารอนอัชวินแห่งซิงเออร์ตอฟฟ์-แครม สมรสกับ บารอนเนสเฮ็ดวิกแห่งซิงเออร์ตอฟฟ์-ดรีบวร์ก เมื่อวันที่ 24 กันยายน 2412 มีบุตรดังนี้
พรีเมียร์ลีก ฤดูกาล 2019–20
ผลกระทบจากการระบาดทั่วของไวรัสโคโรนา
เมื่อวันที่ 4 มิถุนายน พรีเมียร์ลีกประกาศอนุญาตให้ทีมใส่ชื่อผู้เล่นตัวสำรองได้ถึงเก้าคนต่อนัด จากปกติเจ็ดคน และสามารถเปลี่ยนตัวได้ห้าคนจากเดิมสามคน
บารอนอัชวินแห่งซิงเออร์ตอฟฟ์-แครม
แต่งงาน
ต่อมาในปั 2424 เขาได้เพิ่มนามสกุลใหม่เป็น ซิงเออร์ตอฟฟ์-แครม ซึ่งภรรยาของเขาก็ใช้นามสกุลนี้ด้วย
พรีเมียร์ลีก ฤดูกาล 2019–20
ผลกระทบจากการระบาดทั่วของไวรัสโคโรนา
มีการตรวจหาเชื้อไวรัสในวันที่ 11 และ 12 มิถุนายน พบผู้มีผลตรวจเลือดเป็นบวกสองคนโดยไม่เปิดเผยชื่อ โดนคนหนึ่งเป็นผู้เล่นจากนอริชซิตีซึ่งจำเป็นต้องกักตัว ทำให้ไม่สามารถลงแข่งขันได้ พบผู้มีผลตรวจเลือดเป็นบวกจำนวน 16 คน จากการตรวจเลือดทั้งหมด 8,687 เคส
ก่อนการกลับมาแข่งขันกันอีกครั้ง พรีเมียร์ลีกได้จัดทำแนวทางที่จะต้องปฏิบัติตามในทุกนัด โดยทุกนัดจะต้องแข่งขันโดยไม่มีผู้ชม จำกัดเฉพาะผู้ที่เกี่ยวข้องให้อยู่ในสนามได้ไม่เกิน 300 คน ทุกสนามถูกแบ่งออกเป็นสามโซน ได้แก่ โซนสีแดง (ในสนามและเขตเทคนิค), โซนสีเหลือง (อัฒจันทร์) และโซนสีเขียว (ด้านนอกสนาม) โดยมีข้อจำกัดว่าใครได้รับอนุญาตให้เข้าโซนไหนได้บ้าง การตั้งแถวบนสนามของผู้เล่นและทีมงานต้องยืนสลับฟันปลาและไม่มีการจับมือก่อนแข่งขัน มีการทำความสะอาดและฆ่าเชื้อบนธงของมุมธง, เสาประตู, ป้ายเปลี่ยนตัวและลูกบอล ก่อนและหลังการแข่งขันทุกครั้ง ผู้เล่นและทีมงานผู้ฝึกสอนระหว่างการเดินทางไปแข่งขัน ต้องรักษาระยะห่างทางสังคม การสัมภาษณ์หลังการแข่งขันต้องทำบนสนามและการแถลงข่าวต้องทำแบบออนไลน์
มาดแลน เดอ บูร์บง-บูว์แซ
มาดแลน เดอ บูร์บง-บูว์แซ (Madeleine de Bourbon-Busset) ประสูติเมื่อวันที่ 23 มีนาคม 2441 ณ ปารีส ฝรั่งเศส เป็นบุตรีของฌอร์ฌ เดอ บูร์บง-บูว์แซ เคานต์แห่งลีเญียร์ และมารี ฌาน เดอ แกแร เดอ กีย็อง บิดาของพระองค์เป็นทายาทสายตรงของ หลุยส์ เดอ บูร์บง บิชอปแห่งลีแยฌ
เสกสมรส
มาดแลน เดอ บูร์บง-บูว์แซ ทรงเสกสมรสกับ เจ้าชายซาเวียแห่งบูร์บง-ปาร์มา เมื่อวันที่ 19 พฤศจิกายน 2470 ซึ่ง อีไลแอส ดยุกแห่งปาร์มา พระบิดาของพระสวามี ยินยอมการเสกสมรสในครั้งนี้ ทำให้เธอมีพระอิสริยยศ เจ้าหญิงแห่งบูร์บง ทั้ง 2 มีพระบุตรดังนี้
ทั้งนี้ พระสวามีของพระองค์ยังทรงเป็นผู้อ้างสิทธิสมเด็จพระราชาธิบดีแห่งสเปนอีกด้วย
อานาโดลูเจ็ต
อานาโดลูเจ็ต (AnadoluJet) เป็นสายการบินต้นทุนต่ำสัญชาติตุรกี โดยเป็นสายการบินในเครือของเตอร์กิชแอร์ไลน์ โดยให้บริการเที่ยวบินภายในประเทศและเที่ยวบินสู่นอร์เทิร์นไซปรัส ยุโรปตะวันตก และเอเชียตะวันตกเฉียงใต้ให้แก่สายการบินแม่
ช่วงแรก
อานาโดลูเจ็ตได้รับการก่อตั้งโดยเตอร์กิชแอร์ไลน์ในเดือนกุมภาพันธ์ ค.ศ. 2008 โดยเป็นสายการบินเสมือน สายการบินได้เข้าควบคุมเส้นทางการบินภายในประเทศทั้งหมดของเตอร์กิชแอร์ไลน์จากอังการา และใช้ใบรับรองผู้ดำเนินการเดินอากาศของเตอร์กิช อานาโดลูเจ็ตเริ่มดำเนินการบินในวันที่ 23 เมษายน ค.ศ. 2008
การขยายกิจการ
ด้วยการย้ายฐานการบินจากจากท่าอากาศยานอาทาทืร์คไปยังท่าอากาศยานอิสตันบูลแห่งใหม่ เตอร์กิชแอร์ไลน์ได้มีการพัฒนาสายการบินมากมาย รวมถึงการประกาศว่าอานาโดลูเจ็ตจะให้บริการเที่ยวบินในต่างประเทศในเดือนเมษายน ค.ศ. 2019
จุดหมายปลายทาง
อานาโดลูเจ็ตให้บริการเที่ยวบินไปยังจุดหมายปลายทางในประเทศและปลายทางระหว่างประเทศดังนี้:
ข้อตกลงการบินร่วม
อานาโดลูเจ็ตได้ทำข้อตกลงการบินร่วมกับสายการบินดังต่อไปนี้:
ฝูงบินในอดีต
อานาโดลูเจ็ตเคยให้บริการเครื่องบินดังต่อไปนี้:
แมตต์ บัสบี
เซอร์อเล็กซานเดอร์ แมตทิว "แมตต์" บัสบี (Sir Alexander Matthew "Matt" Busby) อดีตผู้จัดการทีมแมนเชสเตอร์ยูไนเต็ด ผู้พาทีมคว้าแชมป์ยูโรเปียนคัพ เป็นทีมแรกของอังกฤษเมื่อ พ.ศ. 2511 เกิดเมื่อวันที่ 26 พฤษภาคม พ.ศ. 2452 ที่ประเทศสก็อตแลนด์ และเสียชีวิตเมื่อวันที่ 20 มกราคม พ.ศ. 2537 ที่เมืองแมนเชสเตอร์ ประเทศอังกฤษ
เมืองของประเทศลาว
ในประเทศลาว เมือง (ເມືອງ) เป็นเขตการปกครองระดับที่ 2 รองจากแขวง ซึ่งเทียบเท่ากับอำเภอของประเทศไทย เมืองแต่ละเมืองแบ่งออกเป็นบ้าน (ບ້ານ) ซึ่งเทียบเท่ากับหมู่บ้านในประเทศไทย
รัทเทอร์ฟอร์เดียม
รัทเทอร์ฟอร์เดียม (Rutherfordium) คือธาตุที่มีหมายเลขอะตอม 104 และสัญลักษณ์คือ Rf รัทเทอร์ฟอร์เดียมเป็นธาตุกัมมันตรังสีที่สังเคราะห์ในห้องทดลอง ไอโซโทปที่เสถียรมากที่สุดมีครึ่งชีวิตประมาณ 1.3 ชั่วโมง มีสมบัติทางเคมีคล้ายแฮฟเนียม
รัทเทอร์ฟอร์เดียม ตั้งชื่อตาม เออร์เนสต์ รัทเทอร์ฟอร์ด
ป็อนติอุส ปีลาตุส
ป็อนติอุส ปีลาตุส (Pontivs Pilatvs) เป็นข้าหลวงชาวโรมันผู้ว่าการมณฑลจูดีอา (ค.ศ. ๒๖–๓๖ ปัจจุบันคือประเทศอิสราเอลถึงเลบานอน) ในสมัยจักรพรรดิติแบริอุส และเป็นผู้สั่งประหารพระเยซูเพราะถูกเสียงกดดันจากฝูงชนชาวยิวที่ไม่เชื่อว่าพระเยซูเป็นบุตรของพระเจ้าที่มาเรียกร้องให้ออกหมายสั่งประหารพระเยซู คริสต์ศาสนานิกายเอธิโอเปียและนิกายโบสถ์ตะวันออกนับถือปีลาตุสเป็นนักบุญ